Казанда Россиянең иң яхшы сыерын сайлап алачаклар

	Безнең илдә беренче тапкыр сөт юнәлешендә продуктив  хайваннар булдыру  буенча Бөтенроссия конкурсы узачак, анда Россиянең төрле төбәкләреннән хуҗалыклар катнаша. Конкурс 6 - 9 июльдә Татарстан Республикасында “Казан Экспо”  янәшәсендәге кырларда Бөтенроссия кыр көне барышында  узачак. 	 Голштин токымлы эре мөгезле эре терлек үрчетүче һәм Дәүләт регистрында теркәлгән 63 хуҗалыктан 80гә якын сыер конкурста катнашачак. Бирегә Марий Эл Республикасыннан, Мордовиядән, Удмуртиядән, Чувашия  Республикасыннан, Ульяновск өлкәсеннән һәм Татарстан Республикасыннан иң яхшы сыерлар киләчәк.

Конкурста җиңүчеләрне  чын матурлык конкурсындагы кебек критерийлар комплексы буенча билгелиячәкләр. Экспертлар гәүдә озынлыгына, күкрәк киңлегенә, арка линиясенә, йөрү гармониясенә, аяк-тоякларның торышына һәм башка күп нәрсәләргә игътибар итәчәкләр. Хәтта хайванның темпераменты да әһәмияткә алыначак. Катнашучы  сыерлар  өчен  бер атнага  яңа  йорт булып, җиһазландырылган,  хайваннарны уңайлы тоту өчен кирәкле барлык заманча таләпләргә туры килә торган мобиль ферма хезмәт итәчәк.  Ферма тулы бер комплекстан  торачак,  аңа   шулай ук конкурсның үзе  өчен куелган трибуналар белән конкурс манежы, шулай ук авыл хуҗалыгы хайваннары зоопаркы керәчәк, дип хәбәр итә Татарстан Авыл хуҗалыгы министрлыгы сайты. 
	---	
«Элита»

	№ --- | 26.06.2023	


